SPALI ออกหุ้นกู้ 1.5 พันลบ. จ่ายดบ.ทุก 6 เดือน เปิดจอง 2-3 ก.ย.นี้
SPALI ออกหุ้นกู้ 1.5 พันลบ.อายุ 5 ปี ดอกเบี้ย 3.10% เปิดจอง 2-3 ก.ย.
2 ก.ย. 2558

บริษัท ศุภาลัย จำกัด (มหาชน) หรือ SPALI ระบุว่า บริษัทยื่นแบบแสดงรายการการเสนอขายหุ้นกู้มูลค่า 1,500 ล้านบาท อายุ 5 ปี ครบกำหนดไถ่ถอนปี พ.ศ. 2563  อัตราดอกเบี้ยคงที่ร้อยละ 3.10 ต่อปี  จ่ายดอกเบี้ยทุกๆ 6 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาการจองซื้อหุ้นกู้ ระหว่างวันที่ 2-3 ก.ย. 58 ผ่านธนาคารไทยพาณิชย์ ซึ่งเป็นผู้จัดการการจัดจำหน่ายหุ้นกู้ ขณะที่ได้รับการจัดอันดับความน่าเชื่อถือของหุ้นกู้ “A” แนวโน้มอันดับเครดิต”คงที่” โดยบริษัท ทริสเรทติ้ง จำกัด เมื่อวันที่ 26 ส.ค. 58
ทั้งนี้ บริษัทมีวัตถุประสงค์ในการนำเงินที่ได้รับจากการออกและเสนอขายหุ้นกู้ครั้งนี้ เพื่อรองรับการขยายธุรกิจของบริษัท และ/หรือเพื่อการนำไปใช้ในการบงทุน รวมทั้งเพื่อลดต้นทุนทางการเงินของบริษัท